ຟັງເພງ ​ຢາດ​ນ້ຳ​ຝົນ ຢົດ​ນ້ຳຕາ ຂອງອຸດອນ ວົງສີ ແລ້ວ ພາໃຫ້ຫວນ ຄິດເຖິງອະດີດ
VOA ພູມໃຈ ນຳສະເໜີ ຜົນງານເພງລາວອຳມະຕະ ທີ່ໂດ່ງດັງໃນອະດີດ...ແລະຄັ້ງນີ້ກໍເປັນຊຸດທີ 2 ຂອງສິນລະປິນຄຸນນະພາບ ອຸດອນ ວົງສີ ຈາກອອສເຕຣຍເລຍ. ທ່ານບໍ່ຜິດຫວັງແນ່ນອນ.
ສະບາຍດີ ວັນນະສອນ ດີໃຈທີ່ໄດ້ກັບມາຈັດເພງໃຫ້ທ່ານຜູ້ຟັງໄດ້ຮັບຟັງກັນ ປີໃໝ່ຟ້າໃໝ່ແລ້ວ ຫວັງວ່າ ທຸກໆທ່ານສະບາຍດີ ເສຍດາຍແຕ່ວັນນະສອນ ເປັນໄຂ້ ລະດູໜາວປີນີ້ ໜາວ ຫຼາຍຫິມມະກໍຕົກ ໜາວແບບວ່າຢູ່ໃນຕູ້ນ້ຳແຂງເລີຍລະ ກໍຕ້ອງຂໍອະໄພນຳທ່ານຜູ້ຟັງຫຼາຍໆທີ່ຈະຕ້ອງທົນຟັງສຽງຫ້າວໆຈາງໆຂອງພິທີກອນ ແຕ່ເຖິງສຽງຈະບໍ່ຫວານ ແຕ່ໃຫ້ໃຈເຕັມຮ້ອຍພຸ້ນລະ ຂໍຈັດເພງເພງດັງໃນອະດີດທີ່ປະພັນ ໂດຍອາຈານ ສ ແສງສິຣິວັນ ນີ້ ໄດ້ນັກຮ້ອງສຽງຄຸນນະພາບຂອງ ນຳເອົາມາຮຽບຮຽງ ແລະ ຂັບຮ້ອງໃໝ່ນີ້ ວັນນະສອນ ຄິດວ່າ ຍັງຮັກສາເຄົ້າມູນເດີມໃວ້ເປັນຢ່າງດີ ຈັດເພງນີ້ແທນເພງ ທີ່ຜູ້ຟັງ ຍາລຸງ ຂໍມາ ເພາະວ່າ ເພງປີໃໝ່ ຂອງອາຈານຄຳຫຼ້າ ທີ່ຂໍມານັ້ນ ໄດ້ຈັດໃຫ້ໄປແລ້ວ ໃນຊ່ວງປີໃໝ່ ຈຶ່ງຂໍຈັດເພງນີ້ ໃຫ້ຟັງເພງນີ້ແທນ ສ່ວນປະຕິທິນນັ້ນ ອີກບໍ່ດົນ ຄົງຈະໄດ້ຮັບ ແນ່ນອນມັນຕ້ອງໃຊ້ເວລາ ເພາະວ່າຈາກສະຫະລັດອາເມຣິກາ ເຖິງສປປ ລາວ ຫ່າງໄກກັນເຫຼືອເກີນ ແລະຫວັງວ່າເພງນີ້ ຄົງຈະເຮັດໃຫ້ຍາລຸງໄດ້ມີສຸກຂະ ພາບແຂງແຮງ ຍືນຍາວນານໝື່ນປີ ກໍຕ້ອງຂໍຂອບໃຈຍາອ້າຍສະດາຄົມ ຜູ້ຟັງຈາກອອສເຕຣເລຍ  ທີ່ຄອຍເປັນຄົນກາງ ຕິດຕໍ່ ສົ່ງຂໍ້ມູນແລະຂ່າວຄາວຂອງພີ່ນ້ອງລາວອອສເຕຣເລຍມາໃຫ້ຕະຫຼອດ ພ້ອມທັງເປັນຜູ້ແນະ ນຳແລະສົ່ງເພງ CD ຊຸດໃໝ່ຂອງອຸດອນ ວົງສີ ມາໃຫ້ ຂໍຂອບພະຄຸນເປັນຢ່າງສູງທີ່ໄດ້ເປັນທຸຣະໃຫ້ ແລະຂໍສັນລະເສີນໃນຄວາມມີນ້ຳໃຈ ຈຶ່ງຂໍຈັດເພງນີ້ ໃຫ້ຟັງຮ່ວມກັນ ພ້ອມໆກັນກັບຜູ້ຟັງໃນທົ່ວໂລກ ແຟນລາຍການສຽງເພງຈາກແດນໄກຂອງ VOA ນີ້ ກໍຖືວ່າໂຊກດີ ມີຫຍັງໃໝ່ໆ ມີຫຍັງດີໆ ຢູ່ໃສ ວັນນະສອນ ກໍຈະຈັດສັນມາຝາກ ຊຸດເພງອຳມະຕະເພງລາວໃນອະດີດ ຂອງ ນີ້ແມ່ນຫາກໍໄດ້ຮັບ ວັນນະສອນ ຂໍສັນລະເສີນສິນລະປິນທ່ານນີ້ ໄດ້ນຳມາຈັດທຳໃໝ່ ເພື່ອອະນຸລັກແລະສືບສານ ຕຳນານເພງລາວໄວ້ໃຫ້ຄົນລາວຮຸ້ນຫຼັງ ໄດ້ຮັບຟັງກັນ ອອກສຳນຽງຊັດຖ້ອຍ ຊັດຄຳ ທຸກກະບຽດນິ້ວ ບໍ່ເຮັດໃຫ້ພາສາລາວຜິດພ້ຽນໄປ ຊຶ່ງນັບມື້ ກໍນັບວ່າຫາຍາກ ໃນສິນລະປິນລຸ້ນໃໝ່ ວັນນະສອນກໍຂໍເປັນກຳລັງໃຈແລະສະໜັບສະໜຸນໃຫ້ອ້າຍ ຈົ່ງພາກພຽນ ແລະສືບທອດ ໃນໜ້າທີ່ແລະບົດບາດສິນລະປິນ ຄຸນນະພາບໄວ້ ຕາບນານເທົ່ານານ ເອົາຂໍອຳລາທ່ານດ້ວຍເພງນີ້ ຜົນງານເພງຂອງອຸດອນ ວົງສີ ອີກຕື່ມ ເພງນຶ່ງ ຈະໄດ້ຟັງໃຫ້ອີ່ມໜຳສຳລານໄປເລີຍ ໃນບົດເພງ ຂໍໃຫ້ທຸກທທ່ານນອນຫຼັບຝັນດີ ແລະພົບກັນໃໝ່ໃນສັບປະດາໜ້າ